
Introducere 


Ajahn Brahm s-a născut în Londra în 1951. S-a considerat 
budist la vărsta de 17 ani ca urmare a lecturii unor cărţi 
budiste cât încă era la școală. Interesul pentru budism și 
meditație a înflorit pe durata studiilor de Fizică Teoretică la 
Universitatea Cambridge. După ce și-a obţinut diploma și 
după ce a predat un an, a călătorit în Thailanda intenţionând 
să se călugărească. A fost hirotonit în Bangkok la vârsta de 
23 de ani de către abatele de la Wat Saket. A petrecut apoi 9 
ani studiind și formându-se în tradiţia pădurii a meditaţiei a 
Venerabilului Ajahn Chah. În 1983, i s-a solicitat să ajute la 
stabilirea unei mănăstiri în tradiţia pădurii în apropiere de 
Perth, Australia de Vest. Ajahn Brahm e în prezent abatele 
Mănăstirii Bodhinyana și Directorul Spiritual al Societăţii 
Budiste din Australia de Vest. 


Partea întâi 


Menţinerea atenției în momentul prezent 


„Scopul acestei meditații este liniștea încântătoare, tăcerea 
și claritatea minții.” 


Meditaţia este calea pentru dobândirea renunţării. În timpul 
meditaţiei abandonezi lumea complexă din exterior pentru a 
ajunge în lumea liniștită din interior. În toate tipurile de 
misticism și în multe alte tradiţii, aceasta este cunoscută 
drept calea câtre o minte pură și puternică. Experienţa 
acestei minţi pure, eliberate de lume, este minunată și plina 
de satisfacţii. 


Adesea, când vine vorba de meditaţie, este nevoie de ceva 
muncă asiduă la început, însă fii pregătit să depui acest 
efort, deoarece te va conduce câtre stările foarte plăcute și 
pline de senspe care le vei experimenta mai apoi. Efortul tău 
va fi pe deplin justificat! O lege a naturii spune că fără efort 
nu ai cum sa progresezi. Indiferent dacă este vorba de un 
laic sau de un călugăr, fără efort nimeni nu poate ajunge 
nicăieri, în meditaţie sau orice alt domeniu. 


Însă efortul, de sine stătător, nu este suficient. Efortul 
trebuie să fie iscusit. Aceasta înseamnă să îţi direcționezi 
energia doar în locurile corecte și să o menţii acolo până ce 
până ce sarcina este dusă la bun sfârșit. Efortul iscusit nici 
nu te incomodează, nici nu te deranjează, ci produce 
minunata pace a meditaţiei profunde. Pentru a ști unde 
trebuie direcționat efortul, este necesară o înțelegere clară a 
scopului meditaţiei. Scopul acestei meditații este liniștea 
încântătoare, tăcerea și claritatea minţii. Dacă poţi înţelege 
acest scop, atunci direcţia în care se aplică efortul și 


metodele necesare pentru atingerea acestui scop devin 
foarte clare. 


Efortul este depus în direcţia renunţării, pentru a dezvolta 
înclinația minţii de a se detașa. Una dintre numeroasele 
afirmaţii simple, dar profunde ale lui Buddha este: „O 
persoană care meditează și a cărei minţi are înclinația spre 
detașare experimentează cu ușurința Samadhi”. Persoana 
respectivă atinge aceste stări de extaz interior aproape în 
mod automat. Buddha spune că principala cauză a 
meditaţiei profunde, a atingerii acestor stări puternice, este 
disponibilitatea de a abandona, de a te detașa și de a 
renunța. 


În timpul meditaţiei, nu trebuie să cultivăm o minte care 
acumulează și se agaţă de lucruri, ci mai curând o minte 
care este dispusă să abandoneze, să renunțe la împovărări. 
În afara meditaţie trebuie să purtăm povara multor 
responsabilităţi pe care le avem, ca și cum ar trebui să 
cărăm multe valize grele, dar în timpul meditaţiei aceste 
bagaje nu ne sunt necesare. Așadar, în timp ce meditezi, 
vezi de câte bagaje poţi scăpa. Gândește-te la aceste lucruri 
ca la niște poveri grele care te apasă. Astfel îţi formezi 
atitudinea corectă pentru a renunţa la aceste lucruri, de a le 
abandona fără a privi în urmă. Acest efort, această atitudine, 
această mișcare a minţii cu înclinația spre renunțare este 
ceea ce va conduce la meditații profunde. Chiar de la 
etapele preliminare ale meditaţiei, urmărește să generezi 
aceasta energie a abandonarii, a disponibilităţii de a renunţa 
la lucruri și, încet-încet, renunţarea se va întâmpla. Pe 
masură ce renunţi la aceste lucruri, mintea ta va deveni 
mult mai ușoară, lejeră și liberă. Pe parcursul meditaţiei, 
această abandonare a lucrurilor se produce treptat, pas cu 
pas. 


Dacă vrei, poţi trece prin etapele iniţiale rapid, dar fii foarte 
atent dacă procedezi astfel. Uneori, când parcurgi primii 
pași prea repede, poţi constata că nu ai încheiat munca de 
pregătire. Este ca și cum ai încerca să construiești o casă pe 
o fundaţie slabă și făcută în grabă. Structura se ridică foarte 
rapid, dar se prăbușește la fel de rapid! Așadar, este înţelept 
să petreci timp din plin asupra fundațiilor și asupra 
„primelor etaje”, pentru ca temelia să fie bine făcută, 
puternică și fermă. Apoi, când vei trece la etajul superior, 
stările de extaz din meditaţie vor fi, de asemenea, stabile și 
ferme. 


În felul în care predau eu meditaţia, îmi place să pornesc de 
la etapa cât de poate de simplă de abandonare a bagajelor 
reprezentate de trecut și viitor. Uneori, ai putea crede că 
este un lucru foarte ușor de făcut, că este ceva prea simplu. 
Însă, dacă depui tot efortul de care ești în stare, fără să treci 
în grabă la stadiile următoare ale meditaţiei înainte de a 
atinge cum se cuvine primul scop de atenţie susținută 
asupra momentului prezent, vei constata ulterior că ţi-ai 
creat o fundaţie foarte solidă pe care poţi construi stadiile 
superioare. 


Abandonarea trecutului înseamnă să nu te mai gândești nici 
măcar la munca ta, nici la familie, obligaţii, responsabilităţi, 
istoricul tău, la vremurile bune sau rele din copilărie; 
abandonezi toate experienţele din trecut, fără a manifesta 
vreun interes faţă de acestea. Când meditezi devii o 
persoană fără istoric. Nu te mai gândești nici măcar la locul 
de unde te tragi, nici unde te-ai născut, nici la cine îţi sunt 
părinţii sau cum ai fost crescut. Toate acestea sunt 
abandonate în timpul meditaţiei. În acest fel, toate 
persoanele care meditează împreună devin egale, doar 
meditatori. Nu mai este important câţi ani ai meditat, dacă 
ești un veteran sau un începător. Dacă abandonăm toată 
istoria, atunci toţi suntem egali și liberi. Ne eliberăm de 


câteva dintre aceste griji, percepții și gânduri ce ne 
limitează și ne împiedică să dobândim pacea rezultată din 
renunțare. Astfel fiecare „parte” a istoriei noastre este 
abandonată în final, chiar și ceea ce ni s-a întâmplat până 
acum în cadrul cursului, chiar și amintirea a ceea ce s-a 
întâmplat acum o clipă! Astfel, nu porţi nicio povară din 
trecut în prezent. Orice s-ar fi întâmplat înainte, nu te mai 
interesează acest lucru și te detașezi de acesta. Nu permiţi 
trecutului să se răsfrângă în mintea ta. 


Descriu acest lucru precum transformarea minţii într-o 
incintă căptușită! Când orice experienţă, percepţie sau gând 
se lovește de peretele „incintei”, nu ricoșează. Se scufundă 
pur și simplu în căptușeală și se oprește exact în acel loc. 
Așadar nu permitem trecutului să creeze vreun ecou în 
conștiința noastră, cu siguranţă nici zilei de ieri, nici 
trecutului îndepărtat, deoarece antrenăm o minte cu 
înclinaţie spre renunțare, abandonare și despovărare. 


Unele persoane au impresia că dacă se angrenează în 
contemplarea trecutului pot extrage învăţăminte din el, 
rezolvând problemele legate de acesta. Totuși, trebuie 
înţeles că atunci când analizezi trecutul, folosești invariabil 
lentile distorsionate. Oricum ai impresia că ar fi fost, în 
realitate a fost ceva diferit! De aceea oamenii au dispute 
legate despre cum au decurs lucrurile, chiar și acelea 
petrecute cu doar câteva momente înainte. Este un lucru 
binecunoscut polițiștilor care anchetează accidentele rutiere 
că deși accidentul s-a întâmplat în urmă cu doar o jumătate 
de oră, doi martori oculari, ambii complet onești, vor relata 
lucruri diferite. Memoria noastră nu e de încredere. Dacă iei 
în considerare cât de nestatormnică ne e memoria, atunci 
analiza trecutului e inutilă. Poţi așadar să renunţi la el. Poţi 
să-l îngropi, așa cum îngropi o persoană care a murit. Îl pui 
într-un coșciug și-l îngropi sau îl incinerezi și ai terminat. Nu 
zăbovi în trecut. Încetează să mai porţi cu tine sicrie ale 


momentelor trecute! Dacă nu procedezi așa, te vei împovăra 
cu greutăţi care nu îţi aparțin. Abandonează tot trecutul și 
vei putea fi liber în momentul prezent. 


Cât despre viitor, anticipări, temeri, planuri și așteptări, lasă- 
le pe toate să dispară. Buddha a spus odată, vorbind despre 
viitor: „Oricum ai crede că va fi, va fi întotdeauna diferit”! 
Pentru înţelepţi viitorul este schimbător, necunoscut și atât 
de imprevizibil. De multe ori este o prostie să anticipezi 
viitorul, și întotdeauna o mare pierdere de vreme să te 
gândești la acesta în meditaţie. 


Cand îţi lucrezi mintea, vei vedea că aceasta este foarte 
ciudata. Mintea este capabilă de lucruri minunate și 
neașteptate. Este o greșeală frecvent întâlnită în rândul 
meditatorilor care se confruntă cu dificultăţi, care nu reușesc 
să își linisteasca mintea, să gândească: „lar urmează încă o 
oră de frustrare”. Chiar dacă încep gândind astfel, 
așteptându-se la eșec, se întâmplă ceva straniu și reușesc să 
aibă o meditaţie foarte reușită. 


Am auzit recent povestea unui bărbat aflat la primul său 
curs de zece zile. După prima zi, corpul | durea atât de mult 
încât a cerut să plece acasă. Profesorul a spus: „Mai stai o zi 
și durerea va dispărea, promit”. Așa că a mai stat o zi, însă 
durerea s-a accentuat și a dorit, din nou, să plece acasă. 
Profesorul a repetat: „Doar o zi, și durerea va dispărea”. A 
mai stat și o a treia zi, iar durerea a devenit și mai puternică. 
În fiecare din cele nouă zile, seara, mergea la profesor și, cu 
dureri mari, cerea să fie lăsat să plece, iar profesorul îi 
spunea: „Încă o zi și durerea va dispărea”. În mod complet 
neașteptat, în ultima zi când a început prima meditaţie a 
dimineții, durerea dispăruse! Nu a mai revenit. Putea sa 
mediteze pentru perioade lungi fără niciun fel de durere! Era 
uimit de cât de minunată este această minte și cum poate 
produce aceste rezultate neașteptate. Deci, nu știi nimic 


despre viitor. Poate fi atât de ciudat și fantastic, depășindu-ți 
complet așteptările. Astfel de experiențe îţi oferă 
înţelepciunea și curajul să abandonezi toate gândurile și 
așteptările legate de viitor. 


Când te gândești în timpul meditaţiei: „Câte minute mai 
sunt oare? Cât timp mai trebuie să îndur asta?”, atunci pur și 
simplu te-ai dus în viitor. Durerea ar putea să dispară în orice 
moment. Momentul următor ar putea fi cel liber. Pur și 
simplu nu poţi anticipa ce se va întâmpla. 


Când ești la un curs, după ce ai făcut mai multe sesiuni de 
meditație, s-ar putea uneori să te gândești că niciuna dintre 
aceste meditații nu a fost bună de nimic. În următoarea 
sesiune de meditaţie te așezi și totul devine atât de pașnic 
și ușor. Te gândești: „Uau! Acum pot medita!”, dar 
urmatoarea meditaţie este, din nou, groaznică. Ce se petrece 
aici? 


Primul meu profesor de meditaţie mi-a spus ceva ce a sunat 
destul de ciudat la momentul respectiv. A spus că nu exista 
o meditaţie nereușită! Avea dreptate. Toate acele meditații 
pe care le numești proaste, frustrante și care nu corespund 
așteptărilor tale reprezintă munca grea pentru „salariu”... 


Este ca atunci când cineva merge la muncă luni și nu 
primește niciun ban la sfârșitul zilei. „De ce fac asta?”, se 
gândește. Muncește toată ziua de marți și tot nu primește 
nimic. Încă o zi proastă. La fel miercuri și joi și tot nicio 
recompensa pentru munca depusă. Deja sunt patru zile 
proaste la rând. Apoi iată că vine ziua de vineri, face exact 
aceeași muncă precum în zilele precedente, iar la sfârșitul 
zilei șeful îi dă salariul. „Uau! De ce nu poate fi zi de salariu 
în fiecare zi?!” 


De ce nu se poate ca fiecare meditaţie să fie „zi de salariu”? 
Întelegi, acum, această comparaţie? În meditaţiile dificile se 
consolidează creditul și motivele succesului. În timp ce 
lucrezi din greu pentru pace în meditaţiile dificile, îţi 
antrenezi puterea, inerția pentru pace. Apoi când ai adunat 
suficient credit sub formă de calităţi pozitive, mintea intră 
într-o stare bună de meditaţie și te simţi ca în „ziua de 
salariu”. În meditaţiile dificile faci cea mai mare parte a 
muncii. 


La un curs de meditaţie pe care l-am predat, recent, în 
Sydney, în timpul interviurilor, o doamnă mi-a spus ca a fost 
supărată pe mine toată ziua, dar din două motive diferite. În 
meditaţiile de la început îi era greu și era supărată pentru că 
nu sunam sfârșitul meditaţiei suficient de devreme. În 
meditațiile de la sfârșit atingea niște stări de pace foarte 
frumoase și era supărată pe mine pentru că încheiam prea 
devreme. Toate sesiunile aveau aceeași durată, fix o oră. Nu 
ai cum să o nimerești ca profesor când suni din clopoțel! 


Așa se întâmplă când anticipezi viitorul, gândindu-te: „Oare 
câte minute mai sunt până ce va suna clopoțelul?” Astfel te 
torturezi singur, ridicând o povară care nu te privește. Deci, 
fii atent să nu ridici valiza grea a „Oare câte minute au mai 
rămas?” sau „Ce ar trebui să fac în continuare?” Dacă asta 
gândești, atunci nu ești atent la ce se întâmplă acum. Nu 
meditezi. Ai pierdut direcţia și cauţi bucluc. 


În aceasta etapă a meditaţiei menţine-ţi atenţia în 
momentul prezent, până în punctul în care nici măcar nu știi 
ce zi sau ce oră este - dimineaţă? prânz? - nu știu! Tot ce știi 
este momentul de acum - prezentul! Astfel vei ajunge la 
această minunată scară monastică de măsurare a timpului, 
unde pur și simplu meditezi în moment, fără să știi câte 
minute au trecut sau câte rămân, nu îţi amintești nici măcar 
ce zi este. 


Odată, în tinerețe, în timp ce eram călugăr în Thailanda, 
uitasem până și ce an era! Este minunat să trăiești în lumea 
în care timpul nu există, o lume cu mult mai liberă decât cea 
în care trebuie să trăim în mod normal și care e condusă de 
timp. În lumea fără timp, experimentezi momentul prezent, 
la fel cum toate fiinţele înțelepte au experimentat acest 
moment timp de mii de ani. Întotdeauna a fost așa cum este 
acum, nicio diferență. Ai pășit în realitatea prezentului. 


Realitatea momentului prezent este  magnifică și 
extraordinară. Odată ce abandonezi de tot trecutul și 
viitorul, este ca și cum ai prinde viaţă. Ești aici, ești lucid. 
Aceasta este prima etapă a meditaţiei, numai această 
luciditate susținută doar în momentul prezent. Când ai ajuns 
aici ai făcut un mare pas. Ai reușit să abandonezi prima 
povară, care oprește meditaţia profundă. Deci depune mult 
efort pentru a ajunge la această primă etapă, până ce 
devine puternică, fermă și bine stabilită. În continuare vom 
rafina conștiința momentului prezent în cea de-a doua etapă 
a meditaţiei - conștiința tăcută a momentului prezent. 


Partea a doua 


Conștiinţa tăcută a momentului prezent 


Conștiinţa tăcută a momentului prezent 
îndreptată asupra respirației 


Atenţia susținută complet asupra respirației 


„Tăcerea produce cu mult mai multă înțelepciune și claritate 
decât gândirea. ” 


În prima parte, am evidenţiat scopul acestei meditații, care 
este tăcerea plăcută, liniștea și claritatea minţii, care dă 
naștere celor mai profunde introspecţii. Apoi am arătat tema 
centrală ce reprezintă firul roșu al meditaţiei, și anume 
abandonarea poverilor mentale și materiale. În final, în 
prima parte, am descris în detaliu practica ce conduce la 
ceea ce eu numesc prima etapă a acestui tip de meditaţie, 
atinsă în momentul în care meditatorul poate rămâne, fără 
dificultăţi, pentru perioade lungi și neîntrerupte în 
momentul prezent. i-am arătat cum „Realitatea 
momentului prezent este magnifică și extraordinară. Când ai 
ajuns aici ai făcut un mare pas. Ai reușit sa abandonezi 
prima povară, care oprește meditaţia profundă.”. Dar odată 
ce ai realizat toate lucrurile acestea, ar trebui să mergi mai 
departe, să experimentezi stările și mai frumoase, și mai 
autentice ale liniștii mentale. 


Este util aici să clarificăm diferenţa dintre conștiința tăcută a 
prezentului și conceptualizarea sa. Comparaţia cu urmărirea 
unui meci de tenis la TV poate fi de ajutor. Când urmărești 
un astfel de meci, poţi observa că, de fapt, sunt două 


meciuri care au loc în același moment - este meciul pe care 
îl vezi pe ecran, și este meciul pe care îl auzi descris de 
comentator. Într-adevăr, dacă un australian joacă împotriva 
unui tenismen din Noua Zeelandă, atunci comentariul făcut 
de australian sau de neozeelandez diferă probabil foarte 
mult de ceea ce se întâmplă pe teren! Comentariul este de 
cele mai multe ori părtinitor. În acest exemplu, urmărirea 
ecranului fără niciun fel de comentariu reprezintă conștiința 
tăcută a momentului prezent, în timp ce atenţia orientată 
înspre comentariu reprezintă conceptualizarea sa. Ar trebui 
să îţi dai seama că ești mult mai apropiat de Adevăr când 
observi fără vreun comentariu, când experimentezi numai 
conștiința tacuta a momentului prezent. 


Uneori avem impresia că prin acest comentariu interior 
cunoaștem lumea exterioară. De fapt, acest comentariu nu 
cunoaște lumea deloc! Acest comentariu este cel care țese 
iluziile ce ne provoacă suferinţă. Comentariul interior este 
cel care ne face să fim nervoși pe cei pe care i-am făcut 
dușmanii noștri și să avem atașamente periculoase față de 
cei pe care îi iubim. Comentariul interior este cauza tuturor 
problemelor vieţii. Creează teamă și vinovăţie. Anxietate și 
depresie. Construiește aceste iluzii la fel de categoric 
precum comentatorul TV poate manipula audiența pentru a 
crea furie sau lacrimi. Dacă ai pornit în căutarea Adevărului, 
ar trebui să  preţuiești valoarea conștiinței tacute, 
considerând-o, când meditezi, mai importantă decât orice 
alt gând. 


Faptul că acordăm o așa mare importanţă gândurilor noastre 
constituie obstacolul principal din calea conștiinței tăcute. 
Eliminarea cu grijă a acestei importanţe acordate gândirii și 
înțelegerea valorii și adevărului conștiinței tăcute reprezintă 
pasul care face posibilă această a doua etapă: conștiința 
tăcută a momentului prezent. 


Una dintre metodele frumoase de a depăși comentariul 
interior este dezvoltarea unei atenţii atât de rafinate 
îndreptată asupra momentului prezent, încât să poţi urmări 
fiecare moment atât de atent încât să nu ai timp să 
comentezi ceea ce tocmai s-a întâmplat. Un gând este, de 
cele mai multe ori, o opinie despre ceea ce tocmai s-a 
întâmplat, de exemplu „A fost bine”, „A fost scârbos”, „Ce a 
fost asta?”. Toate aceste comentarii sunt despre experienţa 
ce tocmai a trecut. Când observi, dacă faci un comentariu 
despre experienţa care tocmai a trecut, atunci nu ești atent 
la experienţa care tocmai a venit. Te ocupi de oaspeţii vechi, 
neglijându-i pe cei noi, care tocmai au sosit! 


Închipuie-ţi mintea ca fiind gazda unei petreceri, 
întâmpinând oaspeţii pe măsură ce intră pe ușă. Dacă un 
oaspete vine, îl primești și începi să discuţi cu el despre una- 
alta, atunci nu îţi faci datoria de a-l primi cum se cuvine pe 
următorul oaspete care îţi trece pragul. Cum un oaspete îţi 
trece pragul în fiecare moment, tot ceea ce poţi face este să 
îl intampini pe unul, iar apoi imediat să mergi să îl intampini 
pe următorul. Nu îţi poţi permite să începi nici cea mai mică 
discuţie cu vreun oaspete, din moment ce aceasta ar 
însemna să îl ratezi pe următorul. În meditaţie, toate 
experiențele ne trec pragul simţurilor în minte una câte una, 
succesiv. Dacă întâmpini o experienţă cu luciditate, iar apoi 
începi o conversaţie cu oaspetele tău, atunci vei rata 
urmatoarea experienţă ce vine imediat după aceasta. 


Când ești pe deplin în momentul prezent, cu fiecare 
experienţă, cu fiecare oaspete care intră în mintea ta, atunci 
pur și simplu nu dispui de spaţiul necesar pentru 
comentariul interior. Nu poţi să vorbești singur pentru că ești 
complet ocupat cu întâmpinarea lucidă a ceea ce tocmai a 
ajuns în mintea ta. Aceasta este conștiința momentului 
prezent rafinată până la nivelul la care devine conștiința 
tăcută a momentului prezent. 


Descoperi, dezvoltând acel nivel de liniște interioară, că este 
ca și cum ai abandonat încă o povară mare. Este ca și cum ai 
fi cărat un rucsac mare și greu în spate pentru patruzeci sau 
cincizeci de ani încontinuu, iar în acest timp te-ai fi târșâit 
cu dificultate mulţi, mulţi kilometri. Acum ai avut curajul și 
ai găsit înţelepciunea să dai jos acel rucsac și să îl lași jos o 
vreme. În momentul acesta te simţi atât de ușurat și atât de 
liber, pentru că nu mai ești încărcat cu acel rucsac al 
pălăvrăgelii interioare. 


O altă metodă utilă de a dezvolta conștiința tăcută este să 
observi spaţiul dintre gânduri, dintre perioadele de 
comentariu interior. Fii foarte atent, cu luciditate sporită, la 
momentul în care un gând se termină și un altul începe - 
Acolo! Aceea este conștiința tăcută! La început s-ar putea să 
fie doar momentană, dar pe măsură ce recunoști tăcerea 
trecătoare, te obișnuiești cu ea, și pe măsură ce te 
obișnuiești cu ea începe să dureze mai mult. Odată găsită 
tăcerea, începi să te bucuri de ea, și de aceea crește. Dar 
ține minte, tăcerea este timida. Dacă te aude vorbind despre 
ea, dispare imediat! 


Ar fi minunat dacă fiecare dintre noi ar reuși să abandoneze 
comentariul interior și să rămână în conștiința tăcută a 
momentului prezent suficient de mult încât să își dea seama 
cât de plăcută este. Tăcerea produce cu mult mai multă 
înțelepciune și claritate decât gândirea. Când îţi dai seama 
cu cât mai plăcută și valoroasă este tăcerea interioară, 
atunci aceasta devine mai atrăgătoare și mai importanta 
pentru tine. Tăcerea Interioară devine înclinația minţii. 
Mintea va căuta liniștea constant, până în punctul în care va 
gândi doar dacă e absolut necesar, dacă va exista vreun 
motiv pentru asta. Pentru că, în acest stadiu, ai realizat că 
majoritatea gândurilor nu au oricum niciun sens, că nu 
conduc la nimic, doar la multe dureri de cap, îţi vei petrece 
mai mult timp în tăcerea interioară, cu bucurie și ușurință. 


A doua etapă a acestui tip de meditaţie este, deci, 
„conştiinţa tăcută a momentului prezent”. S-ar putea să 
petreci majoritatea timpului lucrând asupra acestor două 
etape, deoarece dacă poţi ajunge să le stăpânești, atunci ai 
progresat într-adevăr foarte mult cu meditaţia. În 
conştientizarea tăcută a lui „Chiar Acum” vei resimţi multă 
pace, fericire și înţelepciune de durată. 


Dacă vrei să mergi mai departe, atunci în loc să fii conștient 
tăcut de orice îţi vine în minte, alegi să fii conștient de UN 
SINGUR LUCRU. Acel SINGUR LUCRU poate fi experienţa 
respiratului, ideea de bunătate pașnică (Metta), un cerc 
colorat reprezentat în minte (Kasina) sau multe alte puncte 
asupra cărora se poate îndrepta conștiința, mai puţin 
obișnuite. Aici vom descrie conștiința tăcută a momentului 
prezent îndreptată asupra respirației, a treia etapă a 
meditației. 


Alegerea de a-ţi îndrepta atenţia asupra unui singur lucru 
reprezintă abandonarea diversităţii și trecerea către opusul 
său, unificarea. Pe măsură ce mintea începe să se unifice, 
menţinând atenţia asupra unui singur lucru, resimţirea păcii, 
beatitudinii și puterii crește considerabil în intensitate. 
Descoperi acum că diversitatea conștiinței, având grijă de 
cele șase simţuri - ca și cum ai avea șase telefoane pe birou 
care sună în același timp - este o mare povară. Abandonarea 
acestei diversităţi - permiţând doar unui telefon, o linie 
privată, să se afle pe biroul tău - este atât de eliberatoare 
încât generează exaltare. A înţelege că diversitatea este o 
povară este esenţial pentru a putea stabili atenţia pe 
respiraţie. 


Dacă ai dezvoltat conștiința tăcută a momentului prezent cu 
atenţie și pentru perioade lungi, atunci îţi va fi foarte ușor să 
întorci aceasta conștiință asupra respirației și să urmărești 
respiraţia clipă de clipă, fără întrerupere. Aceasta pentru că 


cele două mari obstacole din calea meditaţiei cu respiraţia 
au fost eliminate. Primul dintre aceste obstacole este 
tendința minţii de a merge în trecut sau viitor, iar al doilea 
obstacol este comentariul interior. De aceea predau cele 
două etape preliminare ale conștiinţeii momentului prezent 
și ale conștiinţeii tăcute a momentului prezent ca o pregătire 
serioasă pentru meditaţia mai profundă asupra respirației. 


De multe ori, meditatorii încep meditaţia cu respirației când 
mintea lor încă sare între trecut și viitor și conștiința este 
asaltată de comentariul interior. Fără nicio pregatire, 
meditaţia cu respiraţia li se pare foarte dificilă, chiar 
imposibilă, și renunţă, din frustrare. Renunţă pentru că nu 
au pornit de unde trebuie. Nu au făcut munca pregătitoare 
înainte de a stabili respiraţia ca o ţintă a atenţiei. Totuși, 
dacă mintea a fost bine pregătită prin finalizarea acestor 
două etape preliminare, atunci vei constata, când îţi îndrepţi 
atenţia asupra respirației, ca o poţi menţine cu ușurință. 
Dacă ţi se pare dificil să menţii atenţia pe respiraţie, e un 
semn că te-ai grăbit în primele două etape. Întoarce-te la 
exerciţiile preliminare! Răbdarea atentă este calea cea mai 
rapidă. 


Când îţi îndrepţi atenţia asupra respirației, te concentrezi 
asupra experienţei respirației ce se întâmplă în momentul 
prezent.  Experimentezi „ceea ce îţi spune ce face 
respiraţia”, dacă inspiri, expiri sau ești între aceste etape. 
Unii profesori spun să urmărești respiraţia la vârful nasului, 
alţii spun să o urmaărești la nivelul abdomenului, iar alţii 
spun să îţi miști atenţia aici sau acolo. Prin experienţă, mi- 
am dat seama că nu contează unde urmărești respiraţia. De 
fapt, cel mai bine este să nu o localizezi nicăieri! Dacă 
localizezi respiraţia la vârful nasului, atunci meditaţia 
devine atenţie îndreptată asupra nasului, nu asupra 
respirației, iar dacă o urmaărești la nivelul abdomenului 
devine atenţie îndreptată asupra abdomenului. Pur și simplu 


pune-ţi în momentul acesta întrebarea: „Inspir sau expir?” 
Cum îţi dai seama? Asta este! Experiența însăși care îţi 
spune ce face respiraţia, aceasta este ţinta atenţiei în 
meditaţia cu respiraţia. Nu te preocupa cu localizarea 
acestei experienţe și îndreaptă-ţi atenţia asupra experienţei 
în sine. 


O problemă întâlnită frecvent în această etapă este tendința 
de a controla respiraţia, ceea ce o va face inconfortabilă. 
Pentru a depăși această problemă, imaginează-ţi ca ești un 
pasager într-o mașină și te uiţi pe geam la respiraţia ta. Nu 
ești nici șoferul, nici un „pasager din spate care știe mai 
bine”, așa că nu mai da comenzi, relaxează-te și bucură-te 
de călătorie. Lasă respiraţia să respire în timp ce tu pur și 
simplu priveşti fără să intervii. 


Când poţi să îţi urmărești respiraţia intrând și ieșind de, să 
spunem, 100 de ori, fără întrerupere, atunci ai atins ceea ce 
eu numesc a treia etapa a acestei meditații, „atenţia 
susținută asupra respirației”. Din nou, aceasta este o etapă 
și mai liniștită, și mai plăcută decât cea anterioară. Pentru a 
merge mai departe, acum urmărești atenţia susținută 
complet asupra respirației. 


Această a patra etapă, sau „atenţia susţinută complet 
asupra respirației”, se petrece când atenţia se extinde 
pentru a acoperi fiecare moment al respirației. Recunoști 
inspiraţia imediat cum apare prima senzaţie de inspiraţie. 
Apoi observi cum aceste senzaţii se dezvoltă treptat pe tot 
cursul inspiraţiei, fără să-ţi scape nici măcar un moment al 
inspiraţiei. Când acea inspiraţie se sfârșește, ești conștient 
de acel moment, vezi în mintea ta ultima mișcare a 
inspiraţiei. Apoi observi următorul moment ca fiind pauza 
dintre respiraţii, iar după vezi multe alte pauze până ce 
începe expiraţia. Observi primul moment al expiraţiei și 
fiecare senzaţie ce urmează pe măsură ce expiraţia se 


desfășoară, până ce expiraţia dispare când funcţia sa a fost 
îndeplinită. Toate acestea au loc în liniște și doar în 
momentul prezent. 


Ești conștient de fiecare parte a fiecărei expiraţii și inspiraţii, 
timp de multe sute de respiraţii, una după alta. De aceea 
etapa se numește „atenţie susținută COMPLET asupra 
respirației”. Nu poţi atinge această etapă prin forţă, prin 
apucare sau agăţare. Acest grad de nemișcare poate fi atins 
doar abandonând toate lucrurile din întregul univers, cu 
excepţia acestei experienţe prezente a respirației ce se 
întâmplă acum în tăcere. Nu tu atingi această etapă; mintea 
o atinge. Mintea face munca efectivă. Mintea recunoaște 
această etapă drept statornicie pașnică și plăcută, unde 
sunteţi doar tu și respiraţia. În acest moment 
„întreprinzătorul”, partea cea mai mare a egoului, începe să 
dispară. 


Începând cu această etapă a meditaţiei, vei observa că 
progresul se petrece fără efort. Trebuie doar să nu intervii, să 
renunți la control și sa privesti cum totul se petrece de la 
sine. Mintea va tinde în mod automat, dacă îi permiţi, spre 
această simplă, pașnică și minunată unificarea fiinţei cu un 
singur lucru, spre a fi cu respiraţia în fiecare moment. 
Aceasta este unificarea minţii, unificarea în moment, 
unificarea în nemișcare. 


A patra etapă este ceea ce numesc „trambulina” meditaţiei, 
deoarece din acest punct cineva poate să se scufunde în 
stările de beatitudine. Când doar menţii această unificare a 
conștiinței, fără a interfera, respiraţia începe să dispară. 
Respirația pare să se estompeze pe măsură ce mintea se 
concentrează, în schimb, pe ceea ce este în centrul 
experienţei respirației, și anume pace impresionantă, 
libertate și beatitudine. 


Pentru această etapă folosesc termenul de „respiraţia 
frumoasă”. Aici mintea recunoaște că această respiraţie 
pașnică este extraordinar de frumoasă. Eșţi conștient de 
această respiraţie frumoasă în mod continuu, clipă de clipă, 
fără nicio întrerupere în lanţul experienţelor. Eșţi conștient 
doar de respiraţia frumoasă, fără efort, și pentru o perioadă 
îndelungă. 


Acum permiţi respirației să dispară și tot ce rămâne este 
„frumosul”. Frumusețea necorporală devine singurul obiect 
al minţii. Mintea este acum propriul său obiect de meditaţie. 
Acum nu mai ești deloc conștient de respiraţie, corp, 
gânduri, sunet sau lumea de afară. Nu ești conștient decât 
de frumusete, pace, beatitudine, lumină sau oricum va alege 
ulterior percepţia ta să o interpreteze. Experimentezi numai 
frumuseţe, fără ca nimic să fie frumos, în mod continuu, fără 
efort. Ai abandonat de mult comentariul interior, ai 
abandonat descrierile şi evaluările. În momentul de față, 
mintea este atât de liniștită încât nu pot să spui nimic. 


Pur și simplu experimentezi prima înflorire a beatitudinii în 
minte. Această beatitudine se va dezvolta, crește, va deveni 
foarte fermă și puternică. Astfel intri în stările de meditaţie 
numite Jhana. Dar aceste lucruri le vom studia în Partea 3 a 
acestei broșuri. 


Partea a treia 


Atenţia susținută complet asupra respirației 
frumoase 


Experiența nimittei frumoase 
Prima Jhana 


„Nu face absolut nimic și vei vedea cât de lină, frumoasă și 
atemporală poate părea respirația. ” 


Părţile 1 și 2 descriu primele patru etape (așa cum sunt 
numite aici) ale meditaţiei. Acestea sunt: 


+ Atenţia susţinută asupra momentului prezent 

+ Conștiinţa tăcută a momentului prezent 

+ Conștiinţa tăcută a momentului prezent îndreptată 
asupra respirației 

+ Atenţia susţinută complet asupra respirației 


Fiecare etapă trebuie să fie bine dezvoltată înainte de a 
trece la următoarea. Când te grăbești prin aceste „etape ale 
renunţării”, etapele ulterioare vor deveni inaccesibile. E ca și 
cum ai încerca să construiești o clădire înaltă fără o fundaţie 
solidă. Primul etaj este construit rapid, și probabil la fel al 
doilea și al treilea. Însă când e adăugat al patrulea etaj, 
toată construcţia începe să se clatine un pic. Apoi când 
încerci să adaugi al cincilea etaj totul se prăbușește. Așadar 
petrece cât mai mult timp cu aceste prime patru etape, 
consolidându-le pe toate, înainte de a avansa la etapa a 
cincea. Ar trebui să poţi menţine a patra etapă, „atenţia 
susținută complet asupra respirației”, conștient de fiecare 


moment al respirației, fără nicio scăpare, undeva între două 
și trei sute de respiraţii succesive fără dificultate. Nu spun să 
numărați respiraţiile în această etapă, dar încerc să ofer un 
reper privind intervalul de timp în care cineva trebuie să 
poată sta în etapa a patra înainte de a avansa. În meditaţie, 
răbdarea este calea cea mai rapidă! 


A cincea etapă este atenţia susținută complet asupra 
respirației frumoase. De multe ori această etapă se atinge în 
mod natural, fără niciun efort din etapa anterioară. Pe 
măsură ce atenția completă zăbovește cu ușurință și 
continuitate asupra experienţei respirației, fără ca nimic să 
întrerupă fluxul echilibrat al conștiinței, respiraţia se 
calmează. Se transformă dintr-o respiraţie aspră, obișnuită, 
într-una „frumoasă”: foarte lină și calmă. Mintea recunoaște 
respiraţia frumoasă și se bucură de ea. Experimentează o 
aprofundare a satisfacţiei. Este pur și simplu fericită să fie 
aici și să urmărească această respiraţie frumoasă. Mintea nu 
are nevoie să fie forţată. Rămâne natural alături de 
respiraţia frumoasă. „Iu” nu faci nimic. Dacă încerci să faci 
ceva în această etapă, deranjezi întregul proces, frumusețea 
se pierde și, ca și cum ai ateriza pe capul unui șarpe în jocul 
șerpilor și al scărilor, ești trimis înapoi multe poziţii. Din 
această etapă în continuare „întreprinzătorul” trebuie să 
dispară și rămâne doar „cunoscătorul” care observă pasiv. 


Un truc ce poate fi util în această etapă este să întrerupi 
liniștea interioară doar o dată și cu blândeţe să gândești 
„calm”. Atât. În această etapă a meditaţiei, mintea este de 
obicei atât de sensibilă încât un mic ghiont ca acesta o face 
să urmeze  ascultătoare instrucţiunea. Respirația se 
calmează și permite respirației frumoase să apară. 


Când observi pasiv doar respiraţia frumoasă în momentul 
prezent, ar trebui sa permiţi percepţiei inspiraţiei, expiraţiei, 
începutului, mijlocului sau sfârșitului respirației să dispară. 


Tot ce cunoști este experienţa respirației frumoase așa cum 
se întâmplă în momentul prezent. Mintea nu este 
preocupată cu faza respirației care are loc, nici în ce parte a 
corpului se întâmplă. Aici simplificăm obiectul meditaţiei, 
experienţa respirației în momentul de faţă, eliminând toate 
detaliile inutile, trecând de dualitatea inspiraţiei și expiraţiei 
și fiind conștienți doar de respiraţia frumoasă, mătăsoasă și 
continuă, ce nu se schimbă aproape deloc. 


Fără să faci absolut nimic, observă cât de netedă, frumoasă 
și eternă poate părea respiraţia. Vezi cât de calmă îi poţi 
permite să fie. Acordă-ţi timp pentru a savura dulceața 
respirației frumoase, din ce în ce mai calmă, din ce în ce mai 
plăcută. 


Respirația va dispărea nu când vrei „tu”, ci în momentul în 
care va fi suficient calm și va rămâne doar „frumosul”. Un 
exemplu din literatura engleză ar putea fi de ajutor. În 
romanul „Alice în ţara minunilor” al lui Lewis Carroll, Alice și 
Regina Roșie au avut o viziune cu pisica Cheshire 
zâmbitoare ce apărea pe cer. Pe măsură ce priveau, întâi 
coada pisicii a dispărut, apoi lăbuțele urmate de restul 
picioarelor. În curând, trunchiul pisicii Cheshire a dispărut 
complet, lăsând în urmă numai capul pisicii încă zâmbind. 
Apoi capul a început să dispară, de la urechi și mustăţi spre 
centru, iar în curand capul pisicii zâmbitoare a dispărut 
complet - mai puţin zâmbetul care încă era pe cer! Era un 
zâmbet ce nu avea buze care să zâmbească, dar era oricum 
vizibil. Aceasta este o analogie exactă a procesului 
renunţării ce se petrece în această etapă a meditaţiei. Pisica 
zâmbitoare semnifică respiraţia frumoasă. Pisica ce dispare 
reprezintă respiraţia ce dispare, iar zâmbetul fără buze încă 
vizibil pe cer reprezintă obiectul pur mental al „frumosului” 
clar vizibil în minte. 


Acest obiect pur mental poartă numele de nimitta. „Nimitta” 
înseamnă „semn”, aici un semn mental. Este un obiect real 
în lumea mentală (citta) și, când apare pentru prima dată, 
este foarte ciudat. Este o experienţă complet nouă, pe care 
nu ai mai avut-o niciodată. Totuși, activitatea mentală 
numită „percepţie” caută prin banca de memorie cu 
experienţele trăite după ceva care să semene cât de cât 
pentru a putea oferi minţii o descriere a celor întâmplate. 
Pentru majoritatea  meditatorilor, această „frumusețe 
necorporală”, această bucurie mentală este percepută ca o 
lumina superbă. Nu este o lumină. Ochii sunt închiși și 
conștiința vederii a fost demult abandonată. Este conștiința 
minţii eliberate pentru prima oară din lumea celor cinci 
simțuri. Este asemeni lunii pline, reprezentând aici mintea 
strălucitoare, care iese din spatele norilor ce reprezintă 
universul celor cinci simţuri. Este manifestarea minţii, nu 
este o lumină, dar pentru majoritatea apare și este 
percepută ca o lumină, deoarece percepţia poate oferi doar 
această descriere imperfectă. 


Pentru alţi mediatori, percepţia alege să descrie prima 
apariţie a minţii folosind senzaţii fizice, cum ar fi liniște 
intensă sau extaz. Din nou, conștiința corpului (cea care 
experimentează plăcerea și durerea, căldura și frigul 
ș.a.m.d) a încetat demult și aceasta nu este o senzaţie fizică. 
Este pur și simplu „percepută” ca fiind asemănătoare cu 
plăcerea. Unii văd o lumină albă, alţii o stea aurie, alţii o 
perlă albastră... E important de știut că ei toţi descriu același 
fenomen. Toţi experimentează același obiect pur mental, iar 
aceste detalii diferite sunt adăugate de percepțiile fiecăruia. 


Poţi recunoaște o nimitta după următoarele 6 atribute: 
+ Apare numai după a cincea etapă a meditaţiei, după ce 


meditatorul a fost cu respiraţia frumoasă un timp 
îndelungat; 


+ Apare când respiraţia dispare; 

+ Apare doar când cele cinci simţuri externe - văz, auz, 
miros, gust și tactil - dispar complet; 

«e Se manifestă numai în mintea tăcută, când gândurile 
descriptive (comentariul interior) au dispărut în 
totalitate; 

+ Este ciudată, dar deosebit de atragatoare; și 

«e Este un obiect surprinzător de simplu. 


Menţionez aceste atribute ca să poţi face diferenţa între 
obiectele nimitta reale și cele imaginare. A șasea etapă este 
se numește, astfel, experienţa nimittei frumoase. Este atinsă 
când s-au abandonat corpul, gândul și cele cinci simţuri 
(inclusiv conștiința respirației) pe deplin încât rămâne doar 
nimitta frumoasă. 


Uneori, când apare nimitta, poate părea iniţial 
neinteresantă. În acest caz, ar trebui imediat să te întorci la 
etapa anterioară a meditației, conștiința tăcută și continuă a 
respirației frumoase. Ai trecut la nimitta prea repede. Uneori 
nimitta este strălucitoare, dar instabilă, se aprinde și stinge 
eca un far de port, după care dispare. Și aceasta înseamnă 
ca ai abandonat respiraţia frumoasă prea devreme. Trebuie 
să fii capabil să îţi menţii cu ușurință atenţia asupra 
respirației frumoase pentru perioade lungi, înainte să poţi 
menţine atenţia limpede asupra mult mai subtilei nimitta. 
Așadar, antrenează-ţi mintea cu respiraţia frumoasă. 
Antreneaz-o cu răbdare și sârguinţă apoi, când va sosi 
timpul să treci la nimitta, aceasta va fi strălucitoare, stabilă 
și ușor de susținut. Motivul principal pentru care nimitta 
poate părea neinteresantă este deoarece împăcarea cu sine 
este prea superficială. Încă îţi mai dorești ceva. De obicei, îţi 
dorești nimitta strălucitoare sau îţi dorești Jhana. Reţine - și 
asta este important - Jhanele sunt stări de renunțare, stări 
de împăcare cu sine deosebit de profunde. Așadar, renunţă 
la mintea flămândă, dezvoltă împăcarea cu sine folosind 


respiraţia frumoasă, iar nimitta și Jhana vor avea loc de la 
sine. 


Altfel spus, motivul pentru care nimitta este instabilă este 
interferența continuă a „întreprinzătorului”. 
„Întreprinzătorul” este entitatea care controlează, pasagerul 
din spate care știe mai bine, care se implică mereu în lucruri 
ce nu-l privesc și strică totul. Această meditaţie este un 
proces natural de a te odihni și necesită ca „tu” să te dailao 
parte complet. Meditaţia adâncă are loc doar atunci când 
renunţi cu adevărat, adică RENUNȚI până în punctul în care 
procesul devine inaccesibil „întreprinzătorului”. 


O metodă inteligentă de a atinge o stare de renunțare atât 
de profundă este să acorzi încredere nimittei. Întrerupe 
liniștea doar preț de o clipă, cu multă blândețe, șoptindu-i ca 
și cum ar fi în interiorul minţii tale că ai încredere deplină în 
nimitta, astfel încât „întreprinzătorul” să poată renunţa de 
tot la control și să dispară. Mintea, reprezentată aici de 
nimitta din faţa ta, va prelua apoi procesul în timp ce tu te 
uiţi la tot ce se întâmplă. 


Nu este nevoie să faci nimic acum pentru că frumusețea 
intensă a nimittei este mai mult decât capabilă să-ţi capteze 
atenţia fără ajutor. Fii atent acum să nu începi să analizezi. 
Întrebări cum ar fi „Ce este asta?”, „Este Jhana?”, „Ce ar 
trebui să fac în continuare?” ș.a.m.d. sunt toate opera 
„întreprinzătorului” care încearcă să se implice din nou. 
Acest lucru deranjează procesul. Poţi să analizezi totul odată 
ce călătoria s-a sfârșit. Un om de știință capabil trage 
concluziile de pe urma unui experiment doar la final, când 
are toate datele. Așa că nu analiza și nu încerca acum să 
înţelegi ce se întâmplă. Nu este nevoie să fii atent la 
marginea nimittei: „Este rotundă sau ovală?”, „Marginea 
este clară sau difuză?”. Toate acestea sunt inutile și conduc 


la și mai multă diversitate, mai multă dualitate a lui 
„înăuntru” și „afară” și mai multă interferenţă. 


Lăsa mintea să se ducă în direcţia în care dorește, de obicei 
centrul nimittei. Centrul este locul unde se află partea cea 
mai frumoasă, unde lumina este cea mai strălucitoare și 
pură. Renunţă la tot și bucură-te pur și simplu de experienţă 
pe măsură ce atenţia este atrasă în centru și este absorbită 
în acesta, sau pe măsură ce lumina se revarsă în jurul tău 
învăluindu-te complet. Aceasta este, de fapt, una și aceeași 
experienţă văzută din perspective diferite. Lăsa mintea să se 
confunde cu exaltarea. Lasă a șaptea etapă a acestei căi de 
meditaţie, prima Jhana, să aibă loc. 


Există două obstacole frecvente la intrarea în Jhana: euforia 
și frica. Euforia înseamna să devii agitat. Dacă, în acest 
punct, mintea gândește, „Uau, asta este!” atunci Jhana 
probabil că nu va avea loc. Acest „Uau” trebuie să fie cedat 
în favoarea pasivităţii absolute. Poţi să amâni toate „Uau”- 
urile până ce vei ieși din Jhana, când este momentul lor. 
Obstacolul cel mai probabil este însă frica. Frica se naște 
când îţi dai seama de imensa putere și exaltare a Jjhanei sau, 
altfel spus, când înţelegi că pentru a intra complet în Jhana, 
ceva trebuie lăsat în urmă - Tu! „Întreprinzătorul” este tăcut 
înainte de intratul în jhana dar este încă acolo. În Jhana, 
dispare complet. „Cunoscătorul” este încă activ, ești pe 
deplin conștient, însă toate modalităţile de control sunt 
inaccesibile. Nu poţi nici măcar să formulezi un singur gând, 
ești cu atât mai puţin capabil să iei o decizie. Voința este 
blocată, iar acest lucru poate speria un începător. Niciodată 
până în acest moment nu ai mai fost atât de treaz, însă atât 
de lipsit de control. Frica izvoraște din teama de a renunța la 
ceva atât de personal precum voinţa de a acţiona. 


Această frică poate fi depășită prin încrederea în Învățătura 
lui Buddha, alături de exaltarea ademenitoare ce te așteaptă 


pe parcurs și care poate fi văzută ca o recompensă. Buddha 
a spus de multe ori despre această exaltare a Jhanei că „nu 
ar trebui să ne temem de ea, ci să o urmarim, dezvoltăm și 
practicâm des” (Latukikopama Sutta, Majjhima Nikaya). Deci 
înainte ca frica să apară, ai încredere în acea exaltare și 
păstrează-ţi credinţa în Învățăturile lui Buddha și în 
exemplul Discipolilor Nobili. Ai încredere în Dhamma și lasă- 
te învăluit de Jjhana, pentru o experienţă fără efort, 
incorporală și fără ego, cea mai profundă experienţă a vieţii 
tale. Ai curajul să renunţi complet la control pentru o vreme 
și să experimentezi toate acestea. 


Dacă este o Jhana va dura mult timp. Nu merită să fie 
numită Jhana dacă durează doar câteva minute. De obicei, 
Jhanele superioare durează multe ore. Odată intrat în Jhana, 
nu mai ai nicio alegere. Vei ieși din Jhana doar când mintea 
va fi pregătită să iasă, când „combustibilul” abandonării 
care s-a adunat va fi consumat complet. Acestea sunt stări 
de conștiință atât de nemișcate și satisfăcătoare încât este 
în natura lor să dureze mult timp. O altă caracteristică a 
Jhanei este că are loc numai după ce nimitta este deslușită 
cum a fost descris mai sus. Mai mult, ar trebui să știi că în 
orice stare de Jjhana este imposibil să experimentezi corpul 
(de exemplu: durere fizică), să auzi un sunet din exterior sau 
să produci orice gând, nici măcar gânduri „bune”. Există 
doar o unicitate limpede a percepţiei, o experienţă de 
exaltare non-dualistă ce continuă neschimbată mult timp. 
Nu este o transă, ci o stare de conștiință intensificată. Am 
spus acestea ca să poţi decide de unul singur dacă ce crezi 
că e Jhana este real sau imaginar. 


Sunt mult mai multe de spus despre meditaţie, dar aceasta 
este doar metodă de bază ce a fost expusă folosind cele 
șapte etape culminând cu Prima Jhana. Mult mai multe se 
pot spune despre cele „Cinci piedici” și cum poţi să le 
depășești, despre înţelesul lucidităţii și cum este folosită, 


despre cele Patru Satipatthana și cele Patru Drumuri spre 
Succes (lddhipada) și cele Cinci Facultăţi de Control 
(Indriya) și, desigur, despre Jhanele superioare. Toate 
acestea privesc practica meditaţiei, dar le vom discuta cu o 
altă ocazie. 


Pentru cei ce au fost îndrumați greșit să interpreteze toate 
acestea ca „doar practica Samatha” fără a ţine seama de 
Introspecţie (Vipassana), vă rog să observați că nu este 
vorba nici de Vipassana, nici de Samatha. Este numită 
„Bhavana”, metoda predată de Buddha și repetată în 
Tradiţia Pădurii din Nordul-Estul Thailandei din care făcea 
parte și învățătorul meu, Ven. Ajahn Chah. Ajahn Chah 
spunea adesea că Samatha și Vipassana nu pot fi separate, 
nici nu poate fi dezvoltată această pereche separat de 
Perspectivă Dreaptă, Hotărâre Dreaptă, Trai Drept ș.a.m.d. 


Într-adevăr, pentru a progresa în cele șapte etape prezentate 
anterior, meditatorul are nevoie de o înțelegere și acceptare 
a Învățăturilor lui Buddha, iar preceptele sale trebuie să fie 
pure. Introspecţia este necesară pentru a atinge fiecare din 
aceste etape, și anume introspecţia privind semnificaţia 
renunţării. Pe măsură ce se dezvoltă aceste etape, cea mai 
profundă va fi Introspecţia și, dacă ajungi până la Jhana, 
atunci îţi va schimba pe deplin înțelegerea. Ca să spun așa, 
Introspecţia dansează în jurul Jhanei, iar Jhana dansează în 
jurul  Introspecţiei. Aceasta este calea câtre Nibbana; 
Buddha a spus: „pentru o persoană ce se bucură de Jhana, 
sunt de așteptat patru rezultate: Intrarea în flux, Se întoarce 
o dată, Nu se întoarce niciodată sau Arahant” (Păsădika 
Sutta, Digha Nikaya) 


